internet vaartha 185 Views
ఒకేసారి ఒలింపిక్స్‌ రికార్డులు బ్రేక్‌
రియో డి జెనీరో : ఒక ఒలింపిక్‌ రికార్డు బద్దలు కొట్టడమే ఆటగాళ్లకు జీవితకాల విజయం.అలాంటిది ఒకే రోజు రెండు సార్లు రికార్డును తిరగ రాయడం అంటే సామాన్యమైన విషయం కాదు.ఆస్ట్రేలియాకు చెందిన కేట్‌ క్యాంప్‌బెల్‌ మహిళల 100 మీటర్ల స్విమ్మింగ్‌ ఫ్రీ స్టైల్‌లో రెండు సార్లు ఒలింపిక్స్‌ రికార్డును బద్దలు కొట్టింది.అర్హత కోసం జరుగుతున్న హీట్‌ 5 పోటీల్లో మొదట టార్గెట్‌ను 52.78 సెకన్లలో పూర్తి చేసింది.ఇది సరికొత్త ఒలింపిక్‌ రికార్డు కొద్ది సేపటికే జరిగిన సెమీ ఫైనల్స్‌లో 52.71 సెకన్ల టైమింగ్‌తో తన రికార్డును తానే తిరగరాసింది.
దీంతో క్యాంపుబెల్‌కు ఫైనల్స్‌లో బెర్త్‌ ఖరారైంది. వెయిట్‌ లిఫ్టింగ్‌ పురుషుల విభాగంలో 77 కిలోల విభాగంలో కజకిస్థాన్‌కు చెందిన నిజత్‌ రహిమెమ్‌ క్లీన్‌ అండ్‌ జర్క్‌లో 214 కిలోలు ఎత్తి ప్రపంచ రికార్డు సృష్టించడంతో పాటు బంగారు పతకాన్ని సాధించాడు. ఇక చైనాకు చెందిన జువాంగ్‌ జాన్‌ అంతకు ముందు తన రికార్డును తానే బద్దలు కొట్టాడు.కానీ నిజత్‌ రహి మోన్‌ రికార్డుతో జాన్‌ రజత పతకంతో సరిపెట్టుకోవాల్సి వచ్చింది. కొరియాకు చెందిన జిన్‌జాంగ్‌ పిస్టోల్‌ షూటింగ్‌లో పురుషుల 50 మీటర్ల విభాగంలో 193.7 పాయింట్లు సాధించి ఒలింపిక్‌ రికార్డును నెలకొల్పాడు. స్విమ్మింగ్‌లో సెయిన్‌కు తొలి స్వర్ణ పతకం రియో డి జెనీరో: మహిళల 200 మీటర్ల బటర్‌ ఫ్లై విభాగంలో జరిగిన ఫైనల్స్‌లో స్పెయిన్‌కు చెందిన బెల్మాంటే గార్సియా స్వర్ణ పతకం సాధించింది.కాగా టార్గెట్‌ 2.04.85 సెకన్లలో పూర్తి చేసింది.బాల్మాంటేకు ఒలింపిక్స్‌లో ఇది రెండవ స్వర్ణ పతకం.ఇప్పటికే 400 మీటర్ల వ్యక్తిగత మెడ్లీ విభాగంలో కాంస్య పతకం సాధించింది.